Viborger Samler, 1841-07-17
Nr. 19. - Ldsoprykt. Jespersen mødte for Gaardmand, Christen Laursen Grove af Resen, contra Losoprykt. Cancellieraad Møller mødte for Gaardmand Jacob Skov i Oddense og Pigen Ane Kirstine Christensdatter med Værge. (Citanten, Gaardmand Chr. Laursen Grove af Resen, paaanker under denne Sag en inden Salling Herreders Ret den 13de Juli 1840 afsagt Dom i en Sag anlagt af Citanten, der er gift med en i Slutningen af April Maaned 1838, i Gaardmand Laurs Christensens Gaard i Oddense, afdød Enkes, Ane Laursdat ters, Datter og eneste Arving, mod de Jndstævnte, den Afdødes Broder, Gomd. Jacob Skov i Oddense, og Citantens Hustrues Datter af første Ægteskab, Ane Kirstine Christensdatter, i Anledning af det af hende og Skov med Hensyn til Ane Laursdatters Efterladenskaber udviste Forhold, hvorimod de Jndstævnte her for Retten procedere til Underrets dommens Stadfæstelse.) - Dom: "Naar Jndstævnte Ane Kirstine Christensdatter, efter foregaaende lovlig Stevning til Vedkommende, inden sit Værneting med sin corporlige Eed bekræfter, at hun har modtaget den ovenfor omhandlede Sum, 290 Species eller 580 Rbd. r. S. af afgangne Ane Laursdatter i dennes levende Live, bør bemeldte Jndstævnte og Jndstævnte, Gaardmand Jacob Skov, for Citantens, Gaardmand Christen Laursen Groves Tiltale i denne Post af Sagen frie at være. Trøster A. K. Christensdatter sig derimod ikke til at aflægge denne Eed, enten i det Hele, eller foren Deel, bør fornævnte Jacob Skov til Citanten betale, i første Tilfælde 580 Rbd. r. S. og i sidste Tilfælde saa stor en Deel af denne Sum, som Ane Kirstine Christensdatter ikke med Eed bekræfter at have modtaget af Ane Laursdatter, medens denne levede, Alt med Renter 4 pCt. deraf fra den 23de October 1839 indtil Betaling skeer. J Henseende til Sagens øvrige Poster, samt den de Jndstævnte ved Herredstingsdommen tillagte Mortification, bør bemeldte Dom ved Magt at stande. Processens Omkostninger for begge Retter ophæves mellem Jndstævnte, Jacob Skov, og Citanten. Ligeledes ophæves bemeldte Omkostninger mellem Citanten og Jndstævnte, Ane Kirstine Christensdatter, saafremt hun i det Hele aflægger den nævnte Eed, i hvilket Fald det Citantens befalede Sagfører i første Jnstants, Prkt. Jespersen, ved Underretsdommen tilkjendte Salarium, 20 Rbd. S. udredes af det Offentlige; hvorimod Ane Kirstine Christensdatter, hvis hun ikke aflægger Eden i det Hele, bør betale det nævnte Salarium samt til Vedkommende udrede Retsgebyhr, Skriversalarium og Godtgjørelse for stemplet Papiir, forsaavidt disse Udgifter skulde have været erlagte af Citanten, saafremt Sagen ikke for hans Vedkommende havde været beneficeret i første Jnstants, og endeligen betale Citanten Processens Omkostninger for Overretten med 30 Rbd. Sølv. Den af de Jndstevnte i Jndlæg for Overretten af 1ste Marts d. A. paaankede, af Citantens Sagfører mod dem brugte Udladelse mortificeres. Det Jdømte at efterkommes inden 8te Uger efter denne Doms lovlige Forkyndelse under Adfærd efter Loven. - Ved Salling Herreders Ret var af Bye- og Herredsfoged Horn i Skive den 13de Juli 1840 afsagt saadan Dom: "Jndstevnte, Gaardmand Jacob Skov af Oddense bør for Citanten, Gaardmand Christen Laursen Grove af Resen, hans Tiltale i denne Sag fri at være. Jndstevnte, Pigen Ane Kirstine Christensdatter af Oddense bør, under en daglig Mulct af 1 Rbd. Sølv til Oddense Sogns Fattigkasse, til Citanten udlevere et Dousin Sølv=Spiseskeer, 1/2 Dousin Sølv=Theeskeer, et stort Sølvbæger, et Pr. store Sølv=Skospænder, en Tragt, et Pottemaal, et Pægle maal og et Fyrfad, tilhørende afdøde Enke, Ane Laursdatter af Otting, hendes Boe, samt de Gangklæder, der tilhøre nævnte Boe, forsaavidt hun er i Besiddelse af samme, og in Specie en Klædesfrakke med Sølvspænder, et Sæt Dreils Klæder, et Sæt Overlastesklæder, nogle Dagligklæder og en Reisekappe. Jøvrigt bør hun for Citantens Tiltale i denne Sag fri at være. De af Prkt. Jespersen imod de Jndstævnte gjorte Beskyldninger og Forurettelse, Rænker, Arvesvig, Logn og Usandhed, samt Beskyldningen for, at indstevnte Pige er en instrueret Jnqvisit, mortificeres, og tør ikke geraade de Jndstevnte til Skade paa gode Navn og Rygte i nogen Maade. J Proces-Omkostninger betaler Citanten til Jndstevnte, Jacob Skov, 10 Rbd. Sølv. Jøvrigt ophæves saavel Hoved som Contrasøgsmaalets Omkostninger. Landsoverretsprocurator Jespersen tillægges i Sallair 20 Rbd. S., som udredes af det Offentlige. Det Jdømte efterkommes og udredes inden 15 Dage efter denne Doms lovlige Forkyndelse, under Adfærd efter Loven."